HU
2022.11.23.
Az Európai Unió Hivatalos Lapja
L 303/17
2.
A 10. cikk (4) bekezdésének helyébe a következő szöveg lép: „(4)
Az (1) bekezdésben említett mentességet a kakukkrájára a következők szerint kell alkalmazni:
a) az ICES 8 és 9 alterületen tükörhálóval kifogott egyedek esetében.
A közvetlen állománygazdálkodási érdekkel bíró tagállamok a lehető leghamarabb, de legkésőbb 2023. május 1-jéig további tudományos információkat nyújtanak be a tükörhálóval kifogott kakukkrájára vonatkozó mentesség alkalmazásának alátámasztására.
A HTMGB 2023. július 31-ig értékeli ezeket a tudományos információkat; b) az ICES 8 alterületen fenékvonóhálóval kifogott egyedek esetében.
A közvetlen állománygazdálkodási érdekkel bíró tagállamok a lehető leghamarabb, de legkésőbb 2023. május 1-jéig további tudományos információkat nyújtanak be a fenékvonóhálóval kifogott kakukkrájára vonatkozó mentesség alkalmazásának alátámasztására.
A HTMGB 2023. július 31-ig értékeli ezeket a tudományos információkat.” 3.
A 11. cikk (1) és (2) bekezdésének helyébe a következő szöveg lép: „(1) Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 9a körzetben a voracera kisüzemi halászeszközzel kifogott nagyszemű vörösdurbincs (Pagellus bogaraveo), valamint az ICES 8 és 10 alterületen és az ICES 9a körzetben horoggal vagy horogsorral (halászeszközkódok: LHP, LHM, LLS és LLD) kifogott nagyszemű vörösdurbincs (Pagellus bogaraveo) tekintetében.
(2) A közvetlen állománygazdálkodási érdekkel bíró tagállamok a lehető leghamarabb, de legkésőbb 2023. május 1jéig további tudományos információkat nyújtanak be az ICES 8 alterületen, valamint az ICES 9a körzetben horoggal vagy horogsorral kifogott nagyszemű vörösdurbincsra vonatkozóan az (1) bekezdésben meghatározott mentesség alkalmazásának alátámasztására.
A HTMGB 2023. július 31-ig értékeli a benyújtott tudományos információkat.” 4.
A 13. cikk a következőképpen módosul: a) az (1) bekezdés a) pontja helyébe a következő szöveg lép: „a) a vékonybajszú tőkehal (Merlangius merlangus) esetében a legalább 80 mm szembőségű fenékvonóhálót és kerítőhálót (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), vízközi vonóhálót (OTM, PTM), illetve 80–119 mm szembőségű merevítőrudas vonóhálót (BT2) használó hajók által az ICES 7d és 7e körzetben e fajból ejtett teljes éves fogás legfeljebb 3 %-a;”; b) az (1) bekezdés c) pontjának helyébe a következő szöveg lép: „c) a közönséges nyelvhal (Solea solea) esetében a flamand hálópanellel felszerelt, 80–119 mm szembőségű TBB halászeszközt használó hajók által az ICES 7d–h, 7j és 7k körzetben e fajból ejtett teljes éves fogás legfeljebb 3 %-a;”; c) a (2) bekezdés helyébe a következő szöveg lép: „(2) A közvetlen állománygazdálkodási érdekkel bíró tagállamok a lehető leghamarabb, de legkésőbb 2023. május 1-jéig további tudományos információkat nyújtanak be az (1) bekezdés a), d), g), j) és k) pontjában meghatározott kivételek alkalmazásának alátámasztására.”; d) a (3) bekezdés helyébe a következő szöveg lép: „(3)
Az (1) bekezdés l) pontjában meghatározott de minimis kivétel 2022. december 31-ig alkalmazandó.”;
e) a (4)–(7) bekezdéseket el kell hagyni. 5.
A 14. cikk (3) bekezdésének helyébe a következő szöveg lép: „(3)
Az (1) bekezdés m) pontjában meghatározott de minimis kivétel 2022. december 31-ig alkalmazandó.”